আশেরা

**আশেরা**   প্রাচীন সেমিটিক ধর্মাবলম্বীদের একজন দেবী ছিলেন। হিট্টীয় লেখায় তিনি আসেরদু বা আসেরতু  নামে  এবং উগারিতে এলের স্ত্রী *আথিরাত*  হিসেবে পরিচিত ।  প্রাচীন  সেমিটিক সংস্কৃতিতে আশেরা ছিল প্রধানতম দেবী, যাকে প্রায়শই  উর্বরতা, মাতৃত্ব এবং পবিত্র বৃক্ষের সাথে সম্পর্কিত করা হত।

আশেরাকে,  ”এলাত/ এল্লাত’’ ও  বলা হত, যার অর্থ  এল-দেবতার স্ত্রী , এবং  তিনি "পবিত্র", "মহিলা" ,"দেবতাদের পূর্বপুরুষ" এর মতো বিভিন্ন উপাধি ধারণ করতেন।  আশেরা-র মূর্তি প্রায়শই খেজুর গাছের নকশার মত হত । আশেরার মূর্তি  শিশুদের দুধ খাওয়ানোকে   চিত্রিত করে , যা তার মাতৃত্ব  প্রতীককে তুলে ধরে। **আশেরার খুঁটি** উপাসনার মূর্তি হিসেবে ব্যবহৃত হত ।

আশেরা দেবীর প্রভাব  ফিলিস্তিন , মিশর এবং আরব সহ বিভিন্ন অঞ্চলে  ছিল , বিভিন্ন নাম এবং ভূমিকায় আবির্ভূত হয়েছিলেন। কুন্তিলেট আজরুদ এবং খিরবেত এল-কোমের শিলালিপি অনুযায়ী প্রাচীন ইস্রায়েলে, তাকে যিহোবার সহধর্মিণী হিসেবে বিবেচনা করা হত। শাপশু , হাতোর এবং কেতেশের মতো অন্যান্য দেবীর সাথে মিল পাওয়া যায়।

## ব্যুৎপত্তি

উত্তর-পশ্চিম সেমিটিক সংস্কৃতিতে আশেরা ছিল একটি গুরুত্বপূর্ণ দেবী।  হিব্রু বাইবেলে , আশেরাকে **আশেরা-খুঁটি**  নামে পরিচিত কাল্টিক কাঠের মূর্তির সাথে সম্পর্কিত করা হয়েছিল। 

## প্রতীক
আশেরা-র  বিভিন্ন ধরণের প্রতীক ছিল। এখন পর্যন্ত পাওয়া সবচেয়ে সাধারণ প্রতীক হল গাছ,   যা নবপ্রস্তরযুগের সময়কার বলে মনে করা হয় ।  আশেরাকে উৎসর্গীকৃত বস্তুগুলি প্রায়শই গাছের চিত্রযুক্ত, এবং হিব্রু বাইবেলে আশেরা পূজার প্রেক্ষাপটে নিয়মিত ব্যবহৃত  আশেরিম এবং আশেরোথ শব্দগুলি  আশেরা খুঁটিকে বোঝায়।  ইলাতের ৭৫০০ বছরের পুরনো কবরস্থানে আবিষ্কৃত একটি জুনিপারের ধ্বংসাবশেষকে কেউ কেউ আশেরা গাছ বলে মনে করেন। বাইবেলে আশেরা-খুঁটির উল্লেখ আছে। হিব্রু বাইবেলে গাছের সাথে আশেরার সম্পর্ক খুবই জোরালো। উদাহরণস্বরূপ, এটি গাছের নীচে পাওয়া যায় (১ রাজাবলি ১৪:২৩; ২ রাজাবলি ১৭:১০)), কাঠ দিয়ে তৈরি ( ১ রাজাবলি ১৪:১৫, ২ রাজাবলি ১৬:৩-৪) এবং মানুষ দ্বারা স্থাপিত (২রাজাবলি ১৭:১)।

সিংহী প্রাচীন মধ্যপ্রাচ্যে দেবীদের জন্য একটি সর্বব্যাপী প্রতীক ছিল। আশেরা'র মূর্তিতত্ত্বে সিংহী  বিশিষ্টভাবে স্থান পেয়েছে।
**ল্যাচিশ ইওয়ার**  উপর উৎসর্গমূলক শিলালিপিতে গাছের উপর এলাতের নাম আছে , যা দেবীর  প্রতিনিধি হিসাবে গাছকে নির্দেশ করে।

## অঞ্চল অনুসারে

### সুমের
সুমেরে আশরাতুম নামে একজন আমোরীয় দেবীকে পূজা করা হত বলে জানা যায়।
আমোরীয়দের সর্বোচ্চ দেবতা মারদু/আমুরুমের স্ত্রী হিসেবে পরিচিত ছিলেন । সিপ্পার থেকে জানা যায় , হাম্মুরাবির আশ্রাতুর প্রতি উৎসর্গিত একটি চুনাপাথরের ফলকে তাকে "পাহাড়ের অধিপতি" ( বেল শাদি ) হিসেবে  উল্লেখ করা হয়েছে ।
### আক্কাদ
আক্কাদীয় গ্রন্থে , আশেরাকে আশিরতু হিসেবে দেখা যায়; যদিও দেবমণ্ডলীতে তার সঠিক ভূমিকা অস্পষ্ট; হাম্মুরাবির সুমেরীয় ধর্মগ্রন্থে , তাকে আকাশ দেবতা আনুর পুত্রবধূ হিসেবে উল্লেখ করা হয়েছে ।  'অশতার্থ' মেসোপটেমিয়ার দেবী ইশতারের সাথে যুক্ত বলে মনে করা হয়, যাকে কখনও কখনও অনুর কন্যা হিসেবেও  চিত্রিত করা হয়।

### হিট্টাইট
হিট্টীয়দের মধ্যে এই দেবীকে তার স্বামী এলকুনির্সার (" পৃথিবীর স্রষ্টা এল ") আশেরতু  বা আশেরদু   হিসেবে দেখা যায় , যেখানে তিনি ঝড়ের দেবতার সাথে সম্পর্কিত। 

### উগারিট

উগারিটিক শিলালিপিতে , আশেরাকে  এলাত (  এল এর স্ত্রী) নামেও ডাকা হয়। তিনি বালের বিরুদ্ধে তার পুত্র, সমুদ্রের দেবতা যমকে সমর্থন করেন।

আথিরাতের আরেকটি প্রধান উপাধি ছিল  " দেবতাদের স্রষ্টা "।  এই গ্রন্থগুলিতে, আথিরাত হলেন ʾএলের স্ত্রী; আথিরাতের সত্তর পুত্রের একটি উল্লেখ রয়েছে, সম্ভবত এটি ʾএলের সত্তর পুত্রের মতোই।

### শাপশুর সাথে সমীকরণ
উগারিটিক গ্রন্থগুলিতে দেবী আথিরাত এবং শাপশুর মধ্যে উল্লেখযোগ্য সাদৃশ্য প্রকাশ পায় । উভয়কেই "দ্য লেডি" ( rbt ) নামে উল্লেখ করা হয়, যা দেবতাদের সর্বোচ্চ কর্তৃত্বকে নির্দেশ করে এবং তাদেরকে দেবতাদের মা, সৃষ্টির মূল ব্যক্তিত্ব এবং মহাজাগতিক শৃঙ্খলা বজায় রাখার কেন্দ্রবিন্দু হিসেবে বর্ণনা করা হয়েছে। 

### ইস্রায়েল
প্রাচীন ইস্রায়েলীয় ধর্মে আশেরা পূজা করা হত কিনা তা নিয়ে উল্লেখযোগ্য বিতর্ক রয়েছে ।  কিছু পণ্ডিত যুক্তি দেন যে আশেরাকে যিহোবার স্ত্রী হিসেবে পূজা করা হত,   আবার অন্যরা এর বিরোধিতা করে যুক্তি দেন যে দেবীর পরিবর্তে কোনও ধর্মীয় স্থান বা বস্তুকে নির্দেশ করে।

### পবিত্র পতিতাবৃত্তি

হিব্রু বাইবেলে রাজা যোশিয়ার সংস্কারের পর লেখা উপাদানগুলিতে প্রায়শই এবং স্পষ্টভাবে দেবীপূজাকে পতিতাবৃত্তির সাথে  যুক্ত করা হয়েছে ।   হিব্রু শব্দ " qadishtu " , যা পূর্বে " মন্দিরের পতিতা " হিসাবে অনুবাদ করা হয়েছিল, এর আক্ষরিক অর্থ "পুরোহিত" বা "পবিত্র নারী", সেমেটিক মূল qdš থেকে , যার অর্থ "পবিত্র"। 

### হিব্রু বাইবেলে

হিব্রু বাইবেলে আশেরা (ʾăšērâ )বিশেষ্যটি চল্লিশ বার দেখা যায়,   হিব্রু বাইবেলে আশেরা-র সাথে গাছের সম্পর্ক খুবই দৃঢ়। পরবর্তী ইহুদি গ্রন্থগুলিতে আশেরা বা আশেরা-র অংশ হিসাবে বর্ণিত গাছগুলির মধ্যে রয়েছে আঙ্গুর , ডালিম , আখরোট , মেরিটল এবং উইলো ।  ঈশ্বর ইহুদিদেরকে "তাঁর নিজস্ব সম্পদ" হিসেবে বেছে নিয়েছিলেন এবং পৌত্তলিক বেদী ধ্বংস এবং আশেরা-খুঁটি কেটে ফেলার নির্দেশ দিয়েছিলেন:

**দ্বিতীয় বিবরণ ৭:৫-৬**-
“তোমাদের এই কাজ করতে হবে। তাদের পৌত্তলিক বেদীগুলো ভেঙে ফেলতে হবে, তাদের পবিত্র স্তম্ভগুলো ভেঙে ফেলতে হবে। তাদের আশেরা-খুঁটিগুলো কেটে ফেলতে হবে এবং তাদের মূর্তিগুলো পুড়িয়ে ফেলতে হবে। ”

**১ রাজাবলি ১৪:১৫-**
তখন সদাপ্রভু ইস্রায়েলকে স্রোতে ভাসমান নলের মতো কাঁপিয়ে দেবেন। তিনি ইস্রায়েলের লোকদের এই উত্তম দেশ থেকে উপড়ে ফেলবেন যা তিনি তাদের পূর্বপুরুষদের দিয়েছিলেন এবং ইউফ্রেটিস নদীর ওপারে তাদের ছড়িয়ে দেবেন, কারণ তারা উপাসনার জন্য স্থাপন করা আশেরা-খুঁটি দিয়ে সদাপ্রভুকে অসন্তুষ্ট করেছে। 

ইহুদিদেরকে নির্বাসিত করার প্রধান কারণ ছিল তার মূর্তিপূজার পাপের কারণে :

**২ রাজাবলি ১৭:১৬-**
তারা তাদের ঈশ্বর সদাপ্রভুর সমস্ত আদেশ অমান্য করে ধাতু দিয়ে দুটি বাছুর তৈরি করেছিল। তারা আশেরা-খুঁটি স্থাপন করেছিল এবং বাল দেবতা এবং আকাশের সমস্ত শক্তির পূজা করেছিল।

মূর্তিপূজার পাপের জন্য যিহূদাকে শাস্তি দেওয়া হয়েছিল:

**যিরমিয় ১৭:১-৪-**
“যিহূদার পাপ লোহার ছেনি দিয়ে খোদাই করা আছে—তাদের পাথরের হৃদয়ে এবং তাদের বেদীর কোণে হীরকখন্ড দিয়ে খোদাই করা আছে। এমনকি তাদের সন্তানরাও তাদের পৌত্তলিক বেদী এবং আশেরা-খুঁটিতে, প্রতিটি সবুজ গাছের নীচে এবং প্রতিটি উঁচু পাহাড়ে উপাসনা করতে যায়। তাই আমি আমার পবিত্র পর্বত - তোমাদের সমস্ত সম্পদ, ধন-সম্পদ এবং তোমাদের পৌত্তলিক মন্দিরগুলি - লুট হিসাবে তোমাদের শত্রুদের হাতে তুলে দেব, কারণ তোমাদের দেশে পাপ ব্যাপকভাবে ছড়িয়ে পড়েছে। তোমাদের জন্য আমি যে অলৌকিক সম্পত্তি রেখেছি তা তোমাদের হাত থেকে সরে যাবে। আমি তোমাদের শত্রুদের বলবো যেন তোমাদের বন্দী করে অন্য দেশে নিয়ে যায়। কারণ আমার ক্রোধ আগুনের মতো জ্বলছে যা চিরকাল জ্বলবে।” 

ডিউটারনোমিস্টিক ইতিহাসে, আশেরা পূজার প্রতি  প্রতিক্রিয়ার উপর ভিত্তি করে রাজাদের মূল্যায়ন করা হত, যারবিয়াম এবং রহবিয়ামের মতো দুষ্ট রাজারা আশেরা পূজাকে উৎসাহিত করেছিলেন (১ রাজা ১৪:১৫,১ রাজা ১৪:২৩), এবং আহাব এবং ঈষেবল আনুষ্ঠানিকভাবে তার ধর্মকে সমর্থন এবং প্রচার করেছিলেন (১ রাজা ১৮:১৯)। আসা, যোশিয়, যিহোশাফট এবং হিষ্কিয় (বিচারক গিদিয়োনও) এর মতো  রাজারা যারা আশেরা পূজা নির্মূল করার চেষ্টা করেছিলেন (যেমন,বিচারকর্ত্তৃগণ ৬:২৫-৩০,১ রাজা ১৫:১৩,২ রাজাবলি 21:7)(যিশাইয় 27:9, যিরমিয় ১৭:১,মীখা ৫:১৪), তাদের ভালো বলা হয়েছে। এই প্রচেষ্টা সত্ত্বেও, ইস্রায়েলীয়রা আশেরা-মূর্তিটির প্রতি নিবেদিতপ্রাণ ছিল ।
### ফিলিস্তিনি রেকর্ড
একরনে খ্রিস্টপূর্ব সপ্তম শতাব্দীর ধ্বংসপ্রাপ্ত পাত্রে পাওয়া বিভিন্ন আংশিক শিলালিপিতে šmn "তেল", dbl "ডুমুরের পিঠা", qdš "পবিত্র", l'šrt "আশেরাকে" এবং lmqm "মন্দিরের জন্য" শব্দ রয়েছে । এটি প্রমাণ হিসাবে নেওয়া হয়েছে যে ফিলিস্তিনে আশেরা পূজা করা হত । 

### মিশরীয় সূত্রে

মিশরের আঠারোতম রাজবংশের সময় থেকে , কেতেশ ("পবিত্রতা", যা কখনও কখনও কুদশু নামে পুনর্গঠিত হয়) নামে একজন সেমিটিক দেবী প্রধানত আবির্ভূত হন।

### আরব
আতরাত ʾAṯrat ( কাতাবানিয়ান : 𐩱𐩻𐩧𐩩 ʾṯrt ) হিসেবে , খ্রিস্টপূর্ব প্রথম সহস্রাব্দের মাঝামাঝি থেকে খ্রিস্টীয় প্রথম সহস্রাব্দের মাঝামাঝি পর্যন্ত দক্ষিণ আরবের বেশ কয়েকটি প্রাক-ইসলামিক শিলালিপিতে দেবীর নাম পাওয়া যায় ।  যেহেতু তাকে কখনও কখনও চন্দ্র-দেবতা ওয়াদ এবং আম্মের সাথে উল্লেখ করা হয় , তাই তাকে তাদের উভয়েরই একজনের স্ত্রী হিসেবে বিবেচনা করা হতে পারে।

## প্রত্নতাত্ত্বিক আবিষ্কার
১৯২০ সাল থেকে, প্রত্নতাত্ত্বিকরা খ্রিস্টপূর্ব অষ্টম এবং সপ্তম শতাব্দীর ইস্রায়েল এবং যিহূদা জুড়ে ৮৫০টিরও বেশি পোড়ামাটির নারী মূর্তি আবিষ্কার করেছেন।  প্রত্নতাত্ত্বিকদের যুক্তি, এই মূর্তিগুলি দেবী আশেরার।
## তথ্যসূত্র

বিষয়শ্রেণী:ইহুদি ধর্ম সম্পর্কিত বিতর্ক
বিষয়শ্রেণী:সিংহ দেবী
বিষয়শ্রেণী:আরবীয় দেবী
বিষয়শ্রেণী:দেবী মা
বিষয়শ্রেণী:পূর্ব-ভূমধ্যসাগরীয় পুরাণ
বিষয়শ্রেণী:উর্বরতার দেবী
বিষয়শ্রেণী:হিব্রু বাইবেলে উল্লেখিত ঈশ্বর
বিষয়শ্রেণী:প্রাচীন ইসরায়েল ও যিহূদা
বিষয়শ্রেণী:প্রাচীন গ্রিক ভাষার লেখা থাকা নিবন্ধ